Лична документа-значај, врсте, поступци добијања и трајање

Лична документа грађана служе за доказивање њиховог идентитета, као и остваривање људских права (право на здравствену заштиту и негу, образовање...)

Лична карта је документ којим се утврђује идентитет власника документа. Право на личну карту има сваки држављанин РС старији од 10 година. Издаје се са роком важења од 10 година, уколико је издата малолетнику, рок важења је 5 година. За издавање личне карте потребни су вам: претходна лична карта (или било који други документ са фотографијом) и потврда о плаћеној такси. Захтев за издавање личне карте предаје се локалној полицијској управи, која и издаје документ.

Здравствена картица је документ којим се остварује право на здравствену заштиту. Издаје је локална филијала Републичког фонда за здравствено осигурање. Период важења здравствене картице зависи од трајања радног односа и уколико сте стално запослени, послодавац вам оверава картицу сваке године. Уколико нисте у радном односу, картицу можете оверити уколико се пријавите у Националну службу за запошљавање или преко члана породице који је у радном односу.

Пасош или путна исправа омогућује вам путовање у друге земље. За његово издавање потребни су вам важећа лична карта, доказ о плаћеној накнади за издавање пасоша, уверење о држављанству, извод из матичне књиге рођених (може вам набавити надлежни орган по службеној дужности) и уколико вам је потребно да брзо добијете пасош, доказ у писаној форми који потрвђује хитност. Захтев за издавање пасоша подноси се у полицијској управи у месту пребивалишта или у конзуларном представништву (уколико сте већ у иностранству). Рок важења посаша је 10 година, код малолетних лица млађих од три године рок важења пасоша је три године, од 3 до 14. година пасош важи 5 година а до 18 година пасош важи 10 година.

Возачка дозвола је документ који се добија након положене обуке за возача и служи да остварите право на управљање моторним возилима на којима сте се обучавали. Након положене обуке добићете најпре пробну возачку дозволу која важи две године. За њено издавање потрени су: затхев за издавање пробне возачке дозволе, лекарско уверење о здравственој способности за управљање оним моторним возлима за које се пробна возачка издаје, уверење о положеном возачком испиту, уверење из положене прве помоћи, важећа лична карта, доказ о плаћеним таксама. Захтев се подноси надлежној полицијској управи. Када истекне период од две године, подноси се захтев за издавање возачке дозволе. За њено издавање потребни су вам: пробна возачка дозвола, важећа лична карта и доказ о плаћеним таксама. Рок важења возачке дозволе је 10 година.